29 सितबंर से नवरात्रि (Navratri) का पावन पर्व शुरू होने वाला है। ऐसे में नवरात्रि भोजपुरी स्पेशल गानों का क्रेज फैन्स के सिर चढ़कर बोल रहा है। सावन के महीने में भोजपुरी के बोल-बम गानों ने दर्शकों के बीच तहलका मचा दिया था। अब नवरात्रि के आने से पहले भोजपुरी के देवी गीत तेजी से वायरल हो रहे हैं।
सोशल मीडिया पर भोजपुरी के पावर स्टार पवन सिंह, खेसारी लाल यादव और समर सिंह के देवी गीत यूट्यूब पर टॉप ट्रेंड कर रहे हैं। इन स्टार्स के भोजपुरी देवी गीत को फैन्स के बीच काफी सर्च करके देखा जा रहा है । ऐसे में यहां देखें खेसारी लाल, पवन सिंह, समर सिंह, अरविंद अकेला कल्लू और रितेश पांडे के नए सुपरहिट भोजपुरी देवी गीत।
खेसारी लाल यादव का नया भोजपुरी देवी गीत 'आरती उतरास देवी मईया के' का विडियो यूट्यूब पर रिलीज हो चुका है। गाने को खेसारी लाल यादव ने गाया है जबकि इसके बोल प्यारे लाल यादव ने लिखे हैं और संगीत अविनाश झा और घुंघरू ने दिया है।
अरविंद अकेला कल्लू और अंतरा सिंह प्रियंका द्वारा गाया भोजपुरी देवी गीत 'नवरात्रा भूखी हुं जीजा जी' का विडियो यूट्यूब पर रिलीज होने के बाद दर्शकों के बीच काफी पसंद किया जा रहा है।
पवन सिंह का एक दशहरा भोजपुरी गीत 'आरा के दशहरा' यूट्यूब पर रिलीज हो चुका है। यह गाना दर्शकों के बीच काफी सुना जा रहा है।
रितेश पांडे का नया भोजपुरी देवी गीत 'नवमी में नाचल छूट जाइ' का विडियो रिलीज कर दिया गया है। इस देवी गीत को रितेश पांडे और अंतरा सिंह प्रियंका ने मिलकर गाया है वहीं इसके बोल अखिलेश कश्यप और विशाल भारती ने लिखे हैं जबकि संगीत आशीष वर्मा ने दिया है।
भोजपुरी देवी गीत 'होमवा होला दुर्गा माई के' का विडियो भक्तों के बीच काफी सुना जा रहा है। इस गीत को भोजपुरी इंडस्ट्री के फेमस सिंगर समर सिंह ने गाया है जबकि इसके बोल अलोक यादव ने लिखे हैं।
खेसारी लाल यादव का नया भोजपुरी देवी गीत 'लागे न माई के नजरिया रे' का गीत दर्शकों के बीच धूम मचा रहा है। गीत को खेसारी लाल यादव ने ही गाया है जबकि इसके बोल यादव राज ने लिखे हैं और संगीत लॉर्ड जी ने दिया है। देखें ऐसे ही और सुपरहिट भोजपुरी देवी गीत।